Toshkent shahrida qidiruvda bo‘lgan farg‘onalik shaxs qo‘lga olindi

Toshkent shahar IIBB xodimlari tomonidan o‘tkazilgan tadbir davomida 1960-yilda tug‘ilgan Yusuf Mirzaakbarov shaxsini aniqlash maqsadida Reabilitatsiya markaziga olib kelindi. Bu haqda IIBB matbuot xizmati ma’lum qildi.

Yu. Mirzaakbarov IIV Axborot markazi bazasi orqali tekshirilganda unga nisbatan 2016-yil aprelda Farg‘ona viloyati, Qo‘qon shahar IIBB huzuridagi tergov bo‘limi tomonidan qidiruv e’lon qilinganligi aniqlandi.
U JKning 129-moddasi 1-qismida ko‘rsatilgan jinoyatni sodir etganligi uchun qidiruvda bo‘lgan.
Hozirda uning boshqa jinoyatlarga aloqadorligi tekshirilmoqda.